Hein Hoop

Hein Hoop (* 16. Deetsember 1927 uun Gråsten, Denemark; † 25. Mei 1986 uun Büttel-Eck) wiar en sjiisken skriiwer an konstler. 

 Leewent 
Hein liard det telgin faan holt an hää konst uun Ameerikoo studiaret. Uun Katingsiel üüb Eidersteed hää'er uun en ual dikerhüs wenet an werket üs telger, mooler, tiakner, skriiwer an aksioonskonstler. Hi hää för a Münchner Lach- und Schießgesellschaft an det bleed Pardon skrewen. Miast skrääw hi üüb plaatsjiisk. Sin staken san faan Knut Kiesewetter, Hannes Wader, Lonzo Westphal, Fiede Kay, Volker Lechtenbrink an Liederjan süngen wurden. 

Hein Hoop hää a "waaskonst" erfünjen, wat en regiunaal furem faan Land Art as. Bekäänd wurden as hi mä sin "waasolümpiaad" bi Brunsbüttel, mä't "ööle-pestiwal" an det instalatsion "tidjendör".

Mä di sweedsk stakenskriiwer Carl Michael Bellman (1740-1795) feeld Hein ham ferbünjen an hää flook staken tu't huuchsjiisk an plaatsjiisk auerdraanj. Efter Hein Hoop san duas haa Hannes Wader, Klaus Hoffmann an Reinhard Mey en CD mä sin staken ütjden: Liebe, Schnaps, Tod – Wader singt Bellman.

A 25. Mei 1986 wurd di swaar kraank Hein Hoop nai bi Hüsem duad uun sin auto fünjen.

 Werken 
 Buken 
 Aktionen im Watt. Segebrecht, Marne 1984, .
 Grimmige Märchen. In Hoch- und Plattdeutsch. Tuup mä Henning Venske. Verlag Davids Drucke, Celle 1978, .
 Käpten Kidd. Lieder und Shanties. Mä tiaknangen. Davids Drucke, Celle 1977
 De Landkommun. Plattdeutsche Komödie mit Gesang in 3 Akten. Eidam-Verlag, Tönning 1979
 Carl Michael Bellman; Hein Hoop: Der Tod ist doch ein böser Bär. Staken üüb huuch- an plaatsjiisk. Verlag Davids Drucke, 1978, .
 Reimlichkeiten. Eidam-Verlag, Tönning 1978
 Lisa, Gudrun, Freya, alle hin, auweia. Satirische Bretterlieder. Struck, Hamburg 1978
 De See is frie. Nüe plattdütsche Leder.  .
 Bänkeltexte. Katingsiel-Eiderstedt. Galerie am Eiderdamm 1975

 Aksioonen 
 Gezeitentür. Performance-aktsjuun (1972) bi a Nuurdsiaküst. En dör uun a waas wurd faan a flud eeben an faan a ääb weder sacht maaget. A NDR hää det apnimen.   
 Trutz Blanker Hohn. Ein Friesical von Henning Venske und Hein Hoop. Musiik faan Lonzo Westphal. Pläne, 1979, LP
 Nordfriesische Mittelstreckenrakete „Kating 1“

 Literatüür 
 Manfred Hausin: Liebe, Schnaps, Tod. Hein Hoop – der Narr von Eiderstedt. Uun: Muschelhaufen, Jahresschrift für Literatur und Grafik, Nr. 45. Viersen 2005. 

 Ferwisang efter bütjen 
 Wattopedia
 Hein Hoop

Hoop
Hoop